Adrien Greslon

Adrien Greslon (født 27. april 1618 i Périgueux i Frankrike, død i mars 1697) var en fransk katolsk prest og kinamisjonær tilhørende jesuittordenen.

Han trådte inn i jesuittordenen i Bordeaux den 5. november 1635. Han underviste i mange år i litteratur og teologi i forskjellige ordenshus til han i 1655 ble sendt som misjonær til Kina.

Han ankom dit i 1657, og etter å ha lært seg kinesisk og mandsjuisk ble han sendt til provinsen Jiangxi, som han beskrev som en veritabel Edens have. Her virket han som misjonær til 1670, da han returnerte til Frankrike.

Verker
Greslon forfattet to bøker: 
Les vies des saints patriarches de l'Ancien Testament, med refleksjoner på kinesisk; 
Histoire de la Chine sous la domination des Tartares ... depuis l'année 16 ... jusqu'en 1669 (Paris, 1671).

 Referanser 

Litteratur
Moreri, Louis (1674): Grand Dictionaire historique
Herbermann, Charles, red. (1913): «Adrien Greslon» i: Catholic Encyclopedia. Robert Appleton Company.
 Louis Pfister: Notices biographiques et bibliographiques sur les jésuites de l'ancienne mission de Chine, 1552-1773, Chang-hai, 1932-1934 (Nendeln: Kraus Reprint, 1971)

Se også
 Liste over kinamisjonærer tilhørende jesuittordenen

Kategori:Fødsler i 1618
Kategori:Dødsfall i 1697
Kategori:Personer fra Périgueux
Kategori:Franske katolske prester
Kategori:Franske jesuitter
Kategori:Franske forfattere
Kategori:Franske misjonærer
Kategori:Jesuittmisjonærer i Qing-Kina
Kategori:Katolske misjonærer